فكرت في كلامه و كلام أمي و افتكرت كلمتها لما قالت : الكل عايزك توقعي يا ملك ساعتها بس عقلي رجعلي، أنا بعمل إيه؟! أنا بدمر نفسي، كلهم هيضحكوا عليا قمت وقفت على رجلي و روحت شقتي، محدش كان جنبي حتى أهلي، أخويا متلهي في دراسته و أمي و أبويا عند ربنا، و أخوالي و أعمامي كل واحد في حاله، حتى يوم تكريمي مكنش حد معايا حتى أخويا مجاش و لا عبرني، الوحدة وحشة أوي، و أنا اللي زي انكتب عليهم الوحدة، رنيت على دكتور على و اتفق يقابلني عند الكورنيش.